"Hulle kon haar nie verkrag het nie" | Maroela Media
Johan Kotzé, die sogenaamde Modimolle-monster. Die foto is deur @LielaMagnus op Twitter gelaai.
Die verdediging vir Johan Kotzé se drie medebeskuldigdes het dit vandag aan die hof voorgehou dat hulle nie vir Ina Bonnette kon verkrag het nie.
Francois van As, regsverteenwoordiger vir Piet Mohlane en Frans Mphaka, het aan Bonnette gesê dat die mans haar nie kon verkrag het nie aangesien hulle nie ereksies kon kry nie. Jan van Rooyen, regsverteenwoordiger vir Andries Sithole, het dit ook aan Bonnette gestel dat geen manlike DNS op haar of die toneel gevind is nie. Mohlane, Mphaka en Sithole voer aan dat Kotzé gedreig het om hulle dood te maak indien hulle nie saamgewerk het nie. Die mans sê hulle kon nie vir Bonnette verkrag het nie aangesien hulle nie ereksies kon kry nie. Bonnette sê al drie mans het haar definitief verkrag. Sy het wel toegegee dat nie een van die mans haar aangerand het nie en dat een van die mans bang gelyk het. Van As beweer dat Bonnette die drie mans met haar oë gesmeek het om haar te help toe Kotzé die kamer verlaat het, aangesien sy glo besef dat hulle ook nie gemaklik was met die situasie nie.
Matriekleerling verdrink in KZN
Pretville vandag landwyd te sien
[…] ‘Modimolle-monster’ se vriend, dogter getuig Verdere getuienis in ‘Modimolle-monster’-saak “Hulle kon haar nie verkrag het nie” ‘Modimolle-monster’ erken hy het seun geskiet ‘Modimolle-monster’: “Dit is nie in my aard […]
'Modimolle-monster': "Ek hoop hy vrot in die tronk" | Maroela Media